Lomechusa

Lomechusa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 17 arter, tre av dem er funnet i Norge. De er spesialiserte på å leve sammen med maur.

 Utseende  
Små til middelsstore (gjerne 3-5 millimeter), brunlige eller rødlige kortvinger, kroppen lite hårete bortsett fra hårpenslene på bakkroppen. Antennene er forholdsvis lange og slanke, særlig det spydformede ytterste leddet. Hodet er forholdsvis lite og rundt. Pronotum er bredere enn langt, bakhjørnene er utstikkende (ser ut som en normalfordelingskurve ovenfra). Dekkvingene er litt lengre og bredere enn pronotum. Bakkroppen har en rekke av hårpensler på hver side, disse blir innsatt med kjemiske stoffer som hindrer maurene i å skade billen. Det bakerste ryggleddet er dypt innbuktet. Beina er forholdsvis lange og tynne.

 Levevis 
Lomechusa-artene har spesialisert seg på å leve sammen med maur. Disse artene lever i maurtuene og skiller ut kjemiske signalstoffer som gjør at de får være i fred for maurene.
Maurene slikker i seg disse stoffene fra hårpenslene på billens bakkropp. Billene tigger også mat fra maurene ved å tromme dem på hodet med antennene, som maurene også gjør med hverandre. Dersom Lomechusa-artene blir angrepet av maurene, kan de sprøyte ut forsvarsstoffer som irriterer maurene eller til og med kan drepe dem.

 Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Lomechusini Fleming, 1821
 Slekten Lomechusa Gravenhorst, 1806 (synonym Atemeles Dilwyn, 1829)
 Lomechusa atlantica (C. Koch, 1937)
 Lomechusa barbarae (Schilow, 1977)
 Lomechusa bifoveolata Brisout de Barneville, 1860
 Lomechusa bordonii Hlavàč, 2005Hlaváč, P. (2005) Revision of the myrmecophilous genus Lomechusa (Coleoptera: Staphylinidae: Aleocharinae). Sociobiology 46 (2): 203-250.
 Lomechusa brevicornis Chen & Zhou, 2007Chen, Yong-Jie & Hong-Zhang Zhou (2007) Taxonomy of the myrmecophilous genus Lomechusa (Coleoptera: Staphylinidae: Aleocharinae: Lomechusini) from China. Zootaxa 1606: 29-39.
 Lomechusa dvoraki Hlavàč, 2005
 Lomechusa elegans Chen & Zhou, 2007
 Lomechusa emarginata (Paykull, 1789)
 Lomechusa gerardiphila Assing, 2009Assing, V. (2009) New species and additional records of Lomechusini from the Palaearctic region (Coleoptera: Staphylinidae: Aleocharinae). Stuttgarter Beiträge zur Naturkunde (A: Biologie), (N.S.) 2: 201-226.
 Lomechusa kishimotoi Hlavàč, 2005
 Lomechusa malaisei (Scheerpeltz, 1965)
 Lomechusa paradoxa Gravenhorst, 1806
 Lomechusa parva Chen & Zhou, 2007
 Lomechusa pubicollis Brisout de Barneville, 1860
 Lomechusa seticornis Chen & Zhou, 2007
 Lomechusa sinuata (Sharp, 1888)
 Lomechusa stangei (Reitter, 1910)
 Lomechusa yunnanensis Hlavàč, 2005

 Referanser

 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

 Eksterne lenker 

 Bilde av Lomechusa sp. 
 Bilde av Lomechusa emarginata: 

Kategori:Småkortvinger
Kategori:Biller formelt beskrevet i 1806
Kategori:Dyr formelt beskrevet av Johann Ludwig Christian Gravenhorst